ቶሺባ የኢትዮጵያን የከርሰ ምድር ሀይል ለማልማት ተስማማ
ቶሺባ ፡ከኢትዮጵያ ኤሌክትሪክ ሀይል ኮርፖሬሽን ጋር በከርሰ ምድር ሀይል ማመንጨት ዙሪያ በትብብር ለመስራት የመግባቢያ ስምምነት ተፈራረመ፡፡በስምምነቱም ሁለቱ ተቋማት በሀይል ማመንጨት ፕሮጀክት እና በሰው ሀብት ልማት ትብብር ለማድረግ ያስችላቸዋል፡፡በዚህም የቶሺባ ኩባንያ በከርሰ ምድር ሀይል ያለውን የካበተ ልምድና እውቀት በዘርፉ ለኢትዮጵያ  አስተዋጽኦ እንደሚያደርግም ተገልጿል፡፡ከ90 በመቶ በላይ የሀገሪቱ የሀይል አቅርቦት የሚገኘው ከውሀ ሀይል ምንጭ በመሆኑ ፣የከርሰ ምድር ሀይል ይበልጥ ሊለማ እንደሚገባ የኢትዮጵያ አቋም ነው፡፡ሀገሪቱ አሁን ከምታመነጨው 2 ሺህ 268 ሜጋ ዋት የኤሌክትሪክ ሀይል በጎርጎሮሳዊያኑ 2037 ፣ 37 ሺህ ሜጋ ዋት ለማድረስ ታቅዷል፡፡ይህንንም ለማሳካት ደግሞ የከርሰ ምድር ሀይል ልማት ከፍተኛውን ሚና ይጫወታል ተብሏል፡፡ሀገሪቱ 6 ሺህ ሜጋ ዋት የሚደርስ የከርሰ ምድር ሀይል አቅም አላት፡፡ለከርሰ ምድር ሀይል ልማት በሚውሉ መሳሪያዎች ምርት ኩባንያው 24 በመቶ የአለም ገበያ ድርሻ አለው፡፡ (ኢብኮ)